62022CO0756_INF
Digriet tal-Qorti tal-Ġustizzja (Id-Disa’ Awla) tal-11 ta’ Diċembru 2023 –Bank Millennium
(Kawża C-756/22)
“Rinviju għal deċiżjoni preliminari – Artikolu 99 tar-Regoli tal-Proċedura tal-Qorti tal-Ġustizzja – Risposta li tista’ tiġi dedotta kjarament mill-ġurisprudenza – Klawżoli inġusti fil-kuntratti konklużi mal-konsumaturi – Direttiva 93/13/KEE – Artikoli 6(1) u 7(1) – Kuntratt ta’ self ipotekarju ddenominat f’munita barranija – Effetti tal-annullament ta’ dan il-kuntratt fl-intier tiegħu”
1.
Domandi preliminari – Ġurisdizzjoni tal-Qorti tal-Ġustizzja – Limiti – Ġurisdizzjoni tal-qorti nazzjonali – Applikazzjoni tad-dispożizzjonijiet interpretati mill-Qorti tal-Ġustizzja
(Artikolu 267 TFUE)
(ara l-punti 24, 26)
2.
Protezzjoni tal-konsumaturi – Klawżoli inġusti fil-kuntratti konklużi mal-konsumaturi – Direttiva 93/13. – Konstatazzjoni tan-natura inġusta ta’ klawżola – Portata – Interpretazzjoni ġudizzjarja tad-dritt nazzjonali li tippermetti lill-istabbiliment ta’ kreditu li jitlob lill-konsumatur ir-rimbors ta’ somom oħra minbarra l-kapital imħallas abbażi tal-eżekuzzjoni tal-kuntratt kif ukoll tal-interessi moratorji – Inammissibbiltà
(Direttiva tal-Kunsill 93/13, l-erbgħa u għoxrin premessa u Artikoli 6(1) u 7(1))
(ara l-punti 28, 58 u d-dispożittiv)
Dispożittiv
L-Artikolu 6(1) u l-Artikolu 7(1) tad-Direttiva tal-Kunsill 93/13/KEE tal-5 ta’ April 1993 dwar klawżoli inġusti f’kuntratti mal-konsumatur,
għandhom jiġu interpretati fis-sens li,
fil-kuntest tal-annullament sħiħ ta’ kuntratt ta’ self ipotekarju konkluż ma’ konsumatur minn istituzzjoni bankarja, minħabba li dan il-kuntratt ikun jinkludi klawżola inġusta li mingħajrha ma jkunx jista’ jibqa’ jeżisti, jipprekludu interpretazzjoni ġurisprudenzjali tad-dritt ta’ Stat Membru li skontha dan l-istabbiliment għandu d-dritt li jitlob mingħand dan il-konsumatur ir-rimbors ta’ somom oħra minbarra l-kapital imħallas għall-eżekuzzjoni ta’ dan il-kuntratt u interessi moratorji bir-rata legali mid-data ta’ intimazzjoni.